Arkona (Russiese musiekgroep)

| Hierdie artikel is 'n weesbladsy. Dit is nie geskakel of in ander bladsye ingesluit nie. Help Wikipedia deur na moontlike teks te soek en 'n skakel hierheen te plaas.

|

Arkona • Аркона

Arkona tydens die Wacken Open Air-musiekfees 2018 in Wacken, Sleeswyk-Holstein, Duitsland

Agtergrondinligting
Oorsprong| Moskou, Russiese Federasie
Genres| Folk metal, pagan metal
Jare aktief| 2002 \- hede
Etikette| Sound Age, Napalm
Webwerf| http://www.arkona-russia.com
Lede| Maria «Masja» Archipowa
Sergei Lazar
Roeslan «Knjas»
Andrei Isjtsjenko
Wladimir «Volk»
Wladimir Tsjerepofski

Arkona (Russies: Аркона) is 'n Russiese folk metal- en pagan metal-groep wat in 2002 in Moskou gestig is.[1] Die groep se naam is 'n verwysing na 'n Slawiese heiligdom op die Duitse eiland Rügen, die sogenaamde Jaromarsburg, geleë by Kaap Arkona.

## Musiekstyl

[wysig | wysig bron]

Met hul liedtekste, waarmee geen politieke boodskap oorgedra word nie, fokus Arkona grotendeels op Slawiese geskiedenis. Vir hul komposisies, waarin - naas hoofsangeres Masja Archipowa se veelsydige sangkuns - fluitklanke oorheers, vind die groepslede inspirasie in tradisionele Russiese musiek. Op Arkona se vroeë ateljee-albums is vir Russiese melodieë dikwels klawerborde gebruik. Eers later het die groep begin om tradisionele instrumente te speel.

## Geskiedenis

[wysig | wysig bron]

In 2002 het twee lede van 'n Russiese heidense gemeenskap, Vjatichi, Masja Archipowa en Alexander Koroljof, besluit om 'n musiekgroep te stig wat hul filosofie, geloofsoortuigings en musikale smaak sou weerspieël. Aanvanklik het die groep - met Masja Archipowa (stem), Jefgeni Kniazef (kitaar), Jefgeni Borzof (baskitaar), Ilja Bogatirjof (kitaar), Alexander Koroljof (slagwerk) en Olga Loginowa (klawerbord) as stigtingslede - as Hyperborea bekend gestaan.

## Verwysings

[wysig | wysig bron]

1. ↑ Encyclopaedia Metallum - The Metal Archives: Аркона. Besoek op 26 November 2019

## Eksterne skakels

[wysig | wysig bron]

Media

* YouTube.com - Napalm Records: Arkona - Slav'sia, Rus'! (Славься, Русь!)